Αίολος Τρικάλων (καλαθοσφαίριση ανδρών)

Ο Αθλητικός Όμιλος Αίολος Τρικάλων ήταν ελληνικό καλαθοσφαιρικό σωματείο το οποίο έδρευε στα Τρίκαλα, όπου και βρισκόταν η έδρα του, ήταν το Δημοτικό Κλειστό Γυμναστήριο Τρικάλων. Επίσημα χρώματα του αποτελούσαν το κόκκινο, το μπλε και το λευκό.

Το τμήμα καλαθοσφαίρισης ανδρών, την περίοδο 2012–2018 αγωνιζόταν στα επαγγελματικά πρωταθλήματα με την επωνυμία «Trikala Basketball Club». Παράλληλα, το ερασιτεχνικό γυναικείο τμήμα και τα τμήματα υποδομών εξακολουθούσαν να εμφανίζονται στις διάφορες διοργανώσεις ως «Α.Ο. Αίολος Τρικάλων». Τον Αύγουστο του 2021 ανακοινώθηκε η σύμπραξη του Α.Ο. Αίολος Τρικάλων με τον Γ.Σ. Γόμφων με στόχο τη δημιουργία ενιαίας ανταγωνιστικής ομάδας που θα συμμετείχε στο πρωτάθλημα της Β΄ Εθνικής Κατηγορίας.

 Η δημιουργία της Κ.Α.Ε. 

Το καλοκαίρι του 2012, οι ιθύνοντες του Α.Ο. Αίολος Τρικάλων, ο οποίος μόλις είχε ανέλθει στην Α2 Εθνική Κατηγορία,«Εξασφάλισε την άνοδο στην Α2 ο Αίολος Τρικάλων», άρθρο στον ιστότοπο SentraGoal.gr, 25 Μαρτίου 2012. αποφάσισαν να προχωρήσουν στη μετονομασία του επαγγελματικού πλέον ανδρικού τμήματος σε «Trikala Basketball Club».«Τέλος ο Αίολος, Τρίκαλα ξανά», άρθρο στον ιστότοπο Sport24.gr, 11 Σεπτεμβρίου 2011. Τόνισαν δε μέσω της αλλαγής του σήματος της συγγένειας του συλλόγου με την επιφανέστερη ποδοσφαιρική ομάδα της πόλης, του Α.Ο. Τρίκαλα, προκειμένου να δέσουν ευκολότερα τους ντόπιους φιλάθλους συναισθηματικά με το σύλλογο.«Μετονομάστηκε σε Τρίκαλα BC», άρθρο στον ιστότοπο OnSports.gr, 11 Σεπτεμβρίου 2012. Εκτός από αυτές τις ομάδες, τα Τρίκαλα BC, αποτελούν κατά κάποιο τρόπο συνέχεια μιας άλλης τρικαλινής ομάδας που είχε διακριθεί πριν ελάχιστα χρόνια στην Α1 Εθνική Κατηγορία και που έσβησε ολοκληρωτικά λόγω οικονομικών προβλημάτων, του Α.Σ. Τρίκαλα 2000. Μάλιστα, σημαντικό μέρος του τότε ρόστερ της ομάδας συνέθεταν αθλητές που είχαν ανεβάσει τον τελευταίο στην κορυφαία κατηγορία.

 Ιστορική αναδρομή 

 2012–2013 
150px|μικρογραφία|Το λογότυπο του Trikala B.C..
Με την νέα ονομασία που υιοθετήθηκε τον Σεπτέμβριο του 2012, τα Τρίκαλα BC ξεκίνησαν μια νέα αγωνιστική πορεία.«Ήρθε... φυσιολογικά η Α2 στον Αίολο», συνέντευξη του προπονητή Γιάννη Τζήμα στον ιστότοπο ThessaliaNews.gr, 26 Μαρτίου 2012. Ο προπονητής της περασμένης επιτυχημένης περιόδου, Γιάννης Τζήμας, ανανέωσε το συμβόλαιό του.«Τζήμας… και του χρόνου!» , άρθρο στον ιστότοπο SuperBasket.gr, 17 Ιουλίου 2012. Στα πλαίσια του Πρωταθλήματος της Α2 Εθνικής, αν και δεν διέθετε πείρα στις συνθήκες της κατηγορίας, η ομάδα των Τρικάλων ισοβάθμισε με τη Νέα Κηφισιά και το Φιλαθλητικό Ζωγράφου στον τελικό βαθμολογικό πίνακα της περιόδου 2012-13 (21 νίκες και 5 ήττες απολογισμός). Βάσει των επόμενων κριτηρίων κατάταξης έχασε την πρωτιά, ωστόσο εξασφάλισε την άνοδο στην κορυφαία κατηγορία της ελληνικής καλαθοσφαίρισης ως δευτεραθλητής.«Εν μέσω αποθέωσης η άνοδος στην Α1 κατηγορία για «Aries Τρίκαλα B.C.»» , άρθρο στον ιστότοπο TrikalaNews.gr, 27 Απριλίου 2013. Η άνοδος εξασφαλίστηκε έπειτα από νίκη της ομάδας στον τελευταίο αγώνα της χρονιάς με την ομάδα του Παγκρατίου, την οποία νίκησε στην έδρα της με σκορ 100-85.«Τρίκαλα BC: Φιέστα ανόδου», άρθρο στον ιστότοπο OnSports.gr, 20 Μαΐου 2013. Αξιοσημείωτα, πολλοί από τους συντελεστές της επιτυχίας αυτής, ήταν τα ίδια πρόσωπα που ανέβασαν τον Α.Σ. Τρίκαλα 2000 στην Α1 Εθνική λίγα χρόνια νωρίτερα: Τζήμας στον πάγκο και οι αθλητές Ν. Κακλαμάνος, Τ. Χαρισμίδης, Γ. Λεπενιώτης, Γ. Φούντας, Ν. Τσούτσος, Ν. Κατσαρές.«Στην Α1 και πάλι η ομάδα μπάσκετ των Τρικάλων "Aries Τρίκαλα BC"» , άρθρο στον ιστότοπο Kalabakacity.gr (αναδημοσίευση), 27 Απριλίου 2013. Κορυφαίος σκόρερ της περιόδο για την ομάδα αναδείχθηκε ο Νίκος Κακλαμάνος (378 πόντοι, 26 παιχνίδια, 14,54 κατά μ.ό.) ακολουθούμενος από τον Τάσο Χαρισμίδη (300 πόντοι, 25 παιχνίδια, 12 κατά μ.ό.) και το Σωτήρη Γκιουλέκα (293 πόντοι, 26 παιχνίδια, 11,27 κατά μ.ό.).«Trikala BC: Regular Season 2012-2013 Stats», πληροφορίες στον ιστότοπο (Galanis) SportsData.gr.

Στα πλαίσια του θεσμού του Κυπέλλου Ελλάδος, τα Τρίκαλα συμμετείχαν σε τρεις συνολικά αγώνες, περνώντας επιτυχώς τα εμπόδια του Ερμή Λαγκαδά (89-71) «Κύπελλο: Αποτελέσματα Α' Φάσης», άρθρο στον ιστότοπο InfoBasket.gr, 15 Σεπτεμβρίου 2012. και του ΠΑΟΚ (70-66).«Μπάσκετ: Ο Αίολος Τρικάλων απέκλεισε τον ΠΑΟΚ στο Κύπελλο!», άρθρο στον ιστότοπο της εφημερίδας «Ναυτεμπορική», 22 Σεπτεμβρίου 2012.«Κύπελλο Ελλάδος Ανδρών 2012-13», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εν τέλει ηττήθηκε με σκορ 65-70 από τον Κ.Α.Ο. Δράμας ολοκληρώνοντας τις υποχρεώσεις του στη διοργάνωση.«Τρίκαλα-ΚΑΟΔ 65-70», άρθρο στον ιστότοπο Sport24.gr, 29 Σεπτεμβρίου 2012.

 2013–2014 
Η νέα αγωνιστική περίοδος, 2013-14, βρίσκει την ομάδα των Τρικάλων για πρώτη φορά στην Α1 Εθνική Κατηγορία. Μετά την πετυχημένη παρουσία του Γιάννη Τζήμα στη θέση του προπονητή της ομάδας καλαθοσφαίρισης, την τεχνική ηγεσία ανέλαβε τον Αύγουστο του 2013 ο Κώστας Φλεβαράκης με άμεσο συνεργάτη τον Κώστα Παπάζογλου και τον Μάκη Αλεξίου.«Στα Τρίκαλα ο Φλεβαράκης», άρθρο στον ιστότοπο Gazzetta.gr, 23 Αυγούστου 2013. Η αποχώρηση του Τζήμα ωστόσο έλαβε χώρα παρόλο που οι δύο πλευρές είχαν συμφωνήσει να επεκτείνουν τη συνεργασία τους,«Τρίκαλα BC: Τα λένε με Τζήμα», άρθρο στον ιστότοπο OnSports.gr, 9 Αυγούστου 2013. ενώ συνέπεσε με αρκετές αποχωρήσεις παικτών, οι οποίοι άφησαν αιχμές κατά της διοίκησης της ομάδας για μη καταβολή των χρηματικών ποσών που προβλέπονταν από τα συμβόλαια τους.«Τρίκαλα BC: «Προσβλητικές απαιτήσεις»», άρθρο στον ιστότοπο OnSports.gr, 6 Αυγούστου 2013.«Τρίκαλα BC: Αλλαγή σκηνικού για Παπαχρήστο», άρθρο στον ιστότοπο OnSports.gr, 7 Αυγούστου 2013. Κύριο χαρακτηριστικό την νέας αγωνιστικής περιόδου, εκτός της αποχώρησης πολλών Ελλήνων αθλητών της ομάδας, είναι η επιλογή για πρώτη φορά τα τελευταία χρόνια καλαθοσφαιριστών με μη ελληνική υπηκοότητα (όπως είθισται άλλωστε στις ομάδες της Α1 Εθνικής).

Στο αγωνιστικό κομμάτι, ο σύλλογος συγκέντρωσε 9 νίκες και 17 ήττες, καταλαμβάνοντας στο τέλος της κανονικής περιόδου την 11η θέση σε σύνολο 14 ομάδων. Με τον τρόπο αυτό εξασφάλισε την παραμονή του στην κατηγορία, ωστόσο δεν απέκτησε το δικαίωμα να βελτιώσει τη θέση του μέσω της διαδικασίας των Playoffs. Ο παίκτης των Τρικάλων με την μεγαλύτερη συγκομιδή πόντων ήταν ο Αμερικανός Κρις Έβανς (412 πόντοι, 25 παιχνίδια, 16,48 κατά μ.ό.), με τον Αμερικανοτζαμαϊκανό Πάτρικ Γιουίν (336 πόντοι, 26 παιχνίδια, 12,92 κατά μ.ό.) να ακολουθεί.«Τρίκαλα BC: Στατιστικά Παικτών 2013-2014», πληροφορίες στον επίσημο ιστότοπο του Ε.Σ.Α.Κ.Ε. Στη διοργάνωση του Κυπέλλου αγωνίστηκε σε ένα μόλις παιχνίδι, γνωρίζοντας την ήττα στην 1η Αγωνιστική της Β' Φάσης από τον Ίκαρο Χαλκίδας με σκορ 78-74.«Στο νήμα ο Ίκαρος», άρθρο στον ιστότοπο του ΣΠΟΡ FM, 21 Σεπτεμβρίου 2013.«Πρόκριση του Ίκαρου Χαλκίδας, 78-74 τα Τρίκαλα», άρθρο στον ιστότοπο EviaPortal.gr, 22 Σεπτεμβρίου 2013.

 2014–2015 
Τον Ιούνιο του 2014 ο Φλεβαράκης υπέγραψε νέο μονοετές συμβόλαιο με τα Τρίκαλα για να συνεχίσει το έργο του στη θέση του προπονητή.«Συνεχίζει στα Τρίκαλα ο Φλεβαράκης», άρθρο στον ιστότοπο Contra.gr, 23 Ιουνίου 2014. Η απόδοση της ομάδας στη διάρκεια της κανονικής περιόδου 2014-15 δεν έπιασε υψηλά στάνταρντς, ωστόσο κατάφερε να τερματίσει πάνω από τη ζώνη του υποβιβασμού και ειδικότερα στη 12η θέση. Σημείωσε 8 νίκες σε 26 αγώνες, δύο περισσότερες από τον Πανελευσιανιακό που τερμάτισε στην προτελευταία θέση. Τους περισσότερους πόντους για το σύλλογο συγκέντρωσε ο Σέρβος Σλάβεν Τσούπκοβιτς (321 πόντοι, 26 παιχνίδια, 12,35 κατά μ.ό.), ακολουθούμενος από τους Αμερικανούς Τζάστιν Ίνγκραμ (317 πόντοι, 26 παιχνίδια, 12,19 κατά μ.ό.) και Άλεξ Χάρις (227 πόντοι, 14 παιχνίδια, 16,21 κατά μ.ό.).«Τρίκαλα BC: Στατιστικά Παικτών 2014-2015», πληροφορίες στον επίσημο ιστότοπο του Ε.Σ.Α.Κ.Ε. Ο Χάρις ήταν επίσης ο παίκτης με τη μεγαλύτερη ευστοχία στα τρίποντα στο σύνολο των ομάδων του Πρωταθλήματος (50%), ενώ ο Ίνγκραμ ήταν δεύτερος στον αντίστοιχο στατιστικό πίνακα για τις βολές (91,67% ευστοχία).«Στατιστικά Κορυφαίων Παικτών 2014-2015», πληροφορίες στον επίσημο ιστότοπο του Ε.Σ.Α.Κ.Ε.

Σε ό,τι αφορά το Κύπελλο Ελλάδος, η ομάδα των Τρικάλων απέκλεισε στην πρεμιέρα της Β' Φάσης τον Αετό Αθηνών,«Πρόκριση για τα Τρίκαλα BC Aries» , άρθρο στον ιστότοπο Sportrikala.gr, 24 Σεπτεμβρίου 2014.«Πέρασαν από του Στρέφη και πάνε Αμαλιάδα τα Τρίκαλα!», άρθρο στον ιστότοπο SentraGoal.gr, 24 Σεπτεμβρίου 2014. για να αποχαιρετήσει με τη σειρά της τη διοργάνωση στη 2η Αγωνιστική της Β' Φάσης, κατόπιν ήττας από τον Κόροιβο Αμαλιάδας με σκορ 69-64.«Κόροιβος Αμαλιάδας - Τρίκαλα BC 69-64», άρθρο στον ιστότοπο Gazzetta.gr, 28 Σεπτεμβρίου 2014.

 2015–2022 
Τον Ιούλιο του 2015 ο Φλεβαράκης ανανέωσε το συμβόλαιό του για τρίτη χρονιά με τη θεσσαλική ομάδα.«Aνανέωσε ο Φλεβαράκης με τα Τρίκαλα», άρθρο στον ιστότοπο Gazzetta.gr, 31 Ιουλίου 2015. Το Πρωτάθλημα της περιόδου 2015-16 οργανώθηκε με τη συμμετοχή 14 ομάδων, με τα Τρίκαλα να ολοκληρώνουν τις αγωνιστικές τους υποχρεώσεις στην 9η θέση της τελικής βαθμολογίας. Παρατηρήθηκε τριπλή ισοβαθμία ανάμεσα στις ομάδες που είχαν συγκεντρώσει από 9 νίκες και 17 ήττες: τα Τρίκαλα, τον Απόλλωνα Πατρών και το Λαύριο. Βάσει των μεταξύ τους αποτελεσμάτων, ωστόσο, τα Τρίκαλα κατατάχθηκαν υψηλότερα από τους άλλους δύο συλλόγους. Η θέση αυτή ήταν μακριά από τη ζώνη του υποβιβασμού, εντούτοις σήμαινε και πως η ομάδα έμενε εκτός Play-offs. Στα μέσα Απριλίου σημειώθηκε και αλλαγή προπονητή, καθώς ο Φλεβαράκης ανέλαβε ομάδα της Πολωνίας, δίνοντας τη σκυτάλη στον μέχρι τότε συνεργάτη του, Κώστα Παπάζογλου.«Στην Κόζαλιν ο Φλεβαράκης», άρθρο στον ιστότοπο Sport24.gr, 14 Απριλίου 2015. Τους περισσότερους πόντους στη διάρκεια της χρονιάς συγκέντρωσε ο Βρετανός Όβι Σόκο (313 πόντοι, 19 παιχνίδια, 16,47 κατά μ.ό.), ενώ δεύτερος παραγωγικότερος παίκτης ήταν ο συμπατριώτης του, Τζάστιν Ρόμπινσον (296 πόντοι, 24 παιχνίδια, 12,33 κατά μ.ό.).«Τρίκαλα BC: Στατιστικά Παικτών 2015-2016», πληροφορίες στον επίσημο ιστότοπο του Ε.Σ.Α.Κ.Ε.

Στη διοργάνωση του Κυπέλλου Ελλάδος, τα Τρίκαλα διαγωνίστηκαν στις τρεις αγωνιστικές της Β' Φάσης. Συγκεκριμένα νίκησαν εκτός έδρας το Περιστέρι με σκορ 79-100 «Περιστέρι-Τρίκαλα 79-100», άρθρο στον ιστότοπο Sdna.gr, 25 Σεπτεμβρίου 2015. και έπειτα απέκλεισαν και την ομάδα του Ηρακλή με σκορ 66-78.«Ασταμάτητος ο Φάρος στο Κύπελλο!», άρθρο στον ιστότοπο Sdna.gr, 28 Σεπτεμβρίου 2015. Τελικά έμειναν εκτός συνέχειας έχοντας ηττηθεί με σκορ 82-67 από το Φάρο Κερατσινίου.«Στους «8» ο Φάρος Κερατσινίου, 82-67 τα Τρίκαλα», άρθρο στον ιστότοπο NovaSports.gr, 30 Σεπτεμβρίου 2016.««Τρελαίνει» κόσμο ο Φάρος!», άρθρο στον ιστότοπο του ΣΠΟΡ FM, 30 Σεπτεμβρίου 2016.

Το καλοκαίρι του 2016 η διοίκηση της Κ.Α.Ε. ήρθε σε αντιπαράθεση με τον ερασιτέχνη Αίολο Τρικάλων για ζητήματα που αφορούν τις οφειλές της ομάδας προς το δημόσιο.«Ο Φρύδας μίλησε για τα οικονομικά προβλήματα των Τρικάλων, που κινδυνεύουν», άρθρο στον ιστότοπο Sport24.gr, 1 Αυγούστου 2016.«"Εμφύλιος" στα Τρίκαλα», άρθρο στον ιστότοπο Sport24.gr, 3 Αυγούστου 2016.

Το 2018 τα Τρίκαλα BC υποβιβάστηκαν και δεν αγωνίστηκαν σε καμία κατηγορία για έναν χρόνο. Την περίοδο 2019-20, με την ονομασία πλέον «Α.Ο. Αίολος Τρικάλων», συμμετείχε στο 3ο όμιλο της Γ΄ Εθνικής και με 15 νίκες και δύο ήττες ανακηρύχθηκε πρωταθλητής και κέρδισε την άνοδο στη Β΄ Εθνική.

Τον Αύγουστο του 2021 ανακοινώθηκε η σύμπραξη του Α.Ο. Αίολος Τρικάλων με τον Γ.Σ. Γόμφων με στόχο τη δημιουργία ανταγωνιστικής ομάδας που θα συμμετείχε στο πρωτάθλημα της Β΄ Εθνικής με την μετονομασία σε «Αίολος–Γόμφοι Τρικάλων». Στο τέλος Μαΐου του 2022 ανακοινώθηκε πως στο σχήμα θα προσχωρούσε με το ίδιο σκεπτικό η έτερα ομάδα της πόλης που αγωνιζόταν στην ίδια Κατηγορία, οι Ίκαροι Τρικάλων, οι οποίοι είχαν τερματίσει στην 5η θέση.«Ενώνουν δυνάμεις Αίολος-Γόμφοι και Ίκαροι Τρικάλων», άρθρο στον ιστότοπο MagnesiaNews.gr, 31 Μαΐου 2022.«Η ισχύς εν τη ενώσει για το μπάσκετ των Τρικάλων…», άρθρο στον ιστότοπο InfoBasket.gr, 31 Μαΐου 2022. Έτσι δημιουργήθηκε το σωματείο «Trikala Basket», κάτι το οποίο σήμανε οριστικά την παύση λειτουργίας του ανδρικού τμήματος μπάσκετ του Αιόλου Τρικάλων.

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Γιώργος Αφεντουλίδης  Βασίλης Αγγελακόπουλος  Μιχάλης Γιαννακίδης  Σωτήρης Γκιουλέκας  Χρήστος Δεληγιάννης  Νίκος Κακλαμάνος  Νίκος Κατσαρές  Γιώργος Λεπενιώτης  Σωτήρης Μανωλόπουλος    Μάριος Ματαλών  Ντίνος Νικολόπουλος   Στηβ Πάνος  Γιάννης Παπαχρήστος  Στέλιος Πουλιανίτης  Άγγελος Τσαγκαράκης  Γιώργος Τσιάρας  Νίκος Τσούτσος  Γιώργος Φούντας  Βασίλης ΤζιοβάραςΕθνΟνοματεπώνυμο  Κουάμε Αλεξάντερ  Τζέρεμι Γκρέιτζερ  Κρις Έβανς  Τζάστιν Ίνγκραμ  Μάικ Κάφεϊ  Ντεμέτριους Κόντζερ  Κέλσι Μπάρλοου  Νέιθαν Μπόουι  Μπράντον Μπράουν  Ριτζέρ Ντάουελ  Πολ Τζόουνς  Τζάστιν Τιγκ  Μπράιαν Τρέισι  Άλεξ Χάρις  Ντέιβιντ Χότον   Πάτρικ Γιουίν  Τζάστιν Ρόμπινσον  Όβι Σόκο  Κένεθ Κάντζι   Τζέι Αρ Κάντουγκαν  Στεφάν Περούνιτσιτς  Ούρος Πέτροβιτς  Σλάβεν Τσούπκοβιτς  Γκιλβίντας Μπιρούτα  Ολεξάντερ Λίποβι

 Παραπομπές 

Κατηγορία:Α.Ο. Αίολος Τρικάλων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1993
Κατηγορία:Σωματεία Ε.Σ.ΚΑ.Θ.